# RÁMCOVÁ DOHODA

uzatvorená podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len "zákon o verejnom obstarávaní") a podľa zákona č. 513/1991 Zb. v znení neskorších predpisov (ďalej len „Obchodný zákonník“),

(ďalej len „zmluva“)

1. Zmluvné strany

**1. 1. Objednávateľ: Univerzita Komenského v Bratislave**

Sídlo: Šafárikovo nám. 6, 814 99 Bratislava 1

Korešpondenčná adresa: Šafárikovo nám. 6, P.O.BOX 440, 814 99

Bratislava 1

IČO: 00 397 865

DIČ: 2020845332

IČ DPH: SK2020845332

Štatutárny orgán: prof. JUDr. Marek Števček, DrSc.,rektor

Osoba oprávnená na podpis zmluvy: Ing. Ingrid Kútna Želonková, PhD., kvestorka

Ďalšie osoby oprávnené konať v súlade s touto zmluvou vo veciach realizácie:

podľa prílohy č. 2 k zmluve

**(v ďalšom len „objednávateľ")**

**1.2. Poskytovateľ /doplní uchádzač/**Sídlo:

IČO:

DIČ:

IČ DPH:

Zapísaný v obchodnom registri:

Bankové spojenie:

IBAN

Zastúpený:

Osoby oprávnené konať vo veciach:

1. zmluvných:
2. realizácie:

Tel.:

E-mail: **/doplní uchádzač/**

**(v ďalšom len „poskytovateľ")**

1. Úvodné ustanovenia

1) Zmluvné strany uzatvárajú túto zmluvu v súlade s výsledkom verejného obstarávania predmetu s názvom: „Tlačiarenské a grafické služby 2024 -2025“.

2) Touto zmluvou sa stanovuje právny režim poskytovania služieb uvedených v predmete plnenia zmluvy na základe uzatvorenia jednotlivých čiastkových zmlúv o poskytovaní služieb (ďalej len „čiastková zmluva“), ktorou bude pri celkovej cene bez DPH do 10 000,- EUR objednávka. V čiastkovej zmluve / objednávke bude presne určený druh služieb a ostatné podmienky v súlade so zmluvou.

3) Čiastkové zmluvy budú na základe tejto zmluvy uzatvárať jednotlivé fakulty a ďalšie súčasti UK, pričom za objednávateľa ich bude podpisovať rektor UK a/alebo ním poverené osoby. Objednávky budú vystavovať osoby určené zodpovednými osobami uvedenými v prílohe č. 2 k zmluve „Fakulty a ďalšie súčasti UK, zodpovedné osoby a fakturačné údaje“ (ďalej len príloha č. 2). Podpisovať ich budú zodpovedné osoby uvedené v prílohe č. 2.

4) Predpokladaný finančný objem predmetu zmluvy je ...............................,- EUR bez DPH. Objednávateľ nie je povinný zakúpiť predpokladané množstvo služieb tvoriacich predmet zmluvy, ani vyčerpať jeho predpokladaný finančný objem. Celkové zakúpené množstvo predmetu zmluvy bude závisieť od finančných možností a konečných potrieb objednávateľa.

1. Predmet zmluvy
2. Poskytovateľ sa zaväzuje, že bude pre objednávateľa zabezpečovať tlačiarenské služby a grafické služby, zároveň objednávateľovi umožní nadobúdať vlastnícke právo k výstupom tlačiarenských a grafických služieb a objednávateľ sa zaväzuje, že za poskytnutú službu zaplatí zmluvnú cenu.
3. Predmetom plnenia sú tlačiarenské služby a grafické služby pre Univerzitu Komenského v Bratislave jej fakulty a súčasti, najmä zabezpečenie tlače kníh, zborníkov, skrípt, brožúr, letákov, plagátov, preukazov a i. v množstvách podľa požiadaviek objednávateľa, pričom môže byť aj požiadavka na tlač od 1 ks.
4. Predmet plnenia obsahuje:

* prípravné práce – grafické služby: grafický návrh a zalomenie,
* tlačiarenské služby,
* služby súvisiace s tlačou (balné, doprava...).

1. Poskytovateľ sa zaväzuje poskytovať uvedené tlačiarenské služby a grafické služby pre objednávateľa za účelom vyhotovovania vedeckých monografií, odborných knižných publikácií, vysokoškolských učebníc, katalógov, bibliografických súpisov, skrípt, periodík, účelových publikácií (t.j. zborníkov, manuálov, metodických pomôcok, propagačných brožúr a i.), tlačív, letákov, časopisov, plagátov, vizitiek a ostatných tlačovín.

Tlačiarenské služby na zabezpečenie tlače požadovaných publikácií a ostatných tlačovín dodá poskytovateľ na základe objednávateľom stanovenej a požadovanej kombinácie položiek vymedzených v prílohe č. 1 k zmluve.

1. V čiastkovej zmluve/objednávke bude:

* uvedené číslo zmluvy, na základe ktorej sa predkladá čiastková zmluva / objednávka,
* uvedená osoba zodpovedná vo veciach plnenia čiastkovej zmluvy / objednávky, prevzatia výstupov tlačiarenských a grafických služieb (ďalej aj len „výstup“ / „výstupy“),
* presne špecifikované tlačiarenské a grafické služby - kombináciou položiek uvedených v prílohe č. 1 zmluvy,
* určené množstvo, pričom môže byť požiadavka aj iba na 1 kus,
* termín dodania,
* miesto dodania,
* cena podľa prílohy č. 1 k zmluve,
* ďalšie charakteristiky a
* ostatné dodanie podmienky.

1. Model špecifikácie predmetu plnenia umožňuje objednávateľovi vytvárať a objednávať ľubovoľné kombinácie položiek uvedených v prílohe č. 1 zmluvy.
2. Ak poskytovateľ zistí, že akákoľvek špecifikácia uvedená v čiastkovej zmluve, resp. v objednávke má vady (nie je úplná, nie je jednoznačná a pod.), je povinný objednávateľa na to písomne upozorniť.
3. Poskytovateľ sa v primeranej lehote, ktorú špecifikuje po tom, ako mu bude predložená objednávka alebo čiastková zmluva, zaväzuje:

* prevziať podklady od objednávateľa. Podklady pre tlač budú poskytovateľovi doručené vo finálnej podobe určenej pre tlač bez potrebných úprav, vo formáte .pdf (prípadne vo formáte niektorého z grafických editorov Adobe Creative Suite, Corel Draw, alebo Tech.) Podklady budú doručené elektronickou formou, prostredníctvom e-mailu, alebo budú prenesené na FTP poskytovateľa. Objednávateľ nebude požadovať náhľadové korektúry pred tlačou, bude ich riešiť vo vlastnej réžii,
* v požadovanom množstve a kvalite poskytnúť tlačiarenské a grafické služby, vyhotoviť výstup kombináciou položiek uvedených v prílohe č. 1 tejto zmluvy, na základe požiadavky v zmysle Článku 2. bodu 3) a Článku 3. bodu 5) zmluvy,
* zabezpečiť služby súvisiace s tlačou a dovoz (doručenie) výstupu na určené miesto.

1. CENA
2. Cena za dodanie predmetu zmluvy musí byť stanovená podľa zákona č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov.

2) Zmluvná cena je v súlade s § 2 citovaného zákona o cenách založená na cene obchodného alebo sprostredkovateľského výkonu, ekonomicky oprávnených nákladoch a primeranom zisku. Jednotkové ceny obsahujú všetky náklady spojené s poskytnutím obstarávanej služby, (t.j. grafické služby, služby súvisiace s tlačou, napr. balné,...), sú vyjadrené ako ceny konečné, t.j. nebudú sa zvyšovať o ďalšie náklady. V cene sú zohľadnené všetky predvídateľné riziká a neistoty.

3) Cena za predpokladaný rozsah predmetu zákazky je:

* cena bez DPH
* sadzba a výška DPH
* cena s DPH

DPH bude vysporiadaná podľa platných pravidiel EÚ.

[Vysvetlivky - poskytovateľ uvedie iba, čo sa ho týka:

1. Ak má poskytovateľ sídlo alebo miesto podnikania v SR a nie je platiteľom DPH, na skutočnosť, že nie je platiteľom DPH, upozorní zreteľným textom.

V prípade, že sa poskytovateľ v priebehu plnenia zmluvy stane platiteľom DPH, nemá nárok na zvýšenie ceny o DPH.

2. Ak je poskytovateľ osoba z členského štátu Európskej únie iného ako SR, ktorá nie je v SR vedená ako registrovaný platiteľ DPH, ale je registrovaným platiteľom DPH v inom členskom štáte, upozorní na to zreteľným textom.

3. Ak je poskytovateľ osoba z členského štátu Európskej únie iného ako SR, ktorá nie je v SR vedená ako registrovaný platiteľ DPH a nie je registrovaným platiteľom DPH v inom členskom štáte a osobou povinnou platiť daň je príjemca služby, na čo upozorní zreteľným textom, je táto osoba povinná podať daňovému úradu žiadosť o registráciu pre daň pred dodaním služby.]

4) V prípade, že v priebehu procesu verejného obstarávania dôjde k legislatívnym zmenám v oblasti DPH, dotknuté časti budú príslušne upravené.

5) Prílohou č. 1 zmluvy je „Bližšia špecifikácia a Cenová ponuka položiek“.

6) **Jednotkové ceny uvedené v prílohe č. 1 zmluvy sú záväzné počas platnosti a účinnosti zmluvy bez ohľadu na množstvo odobratých služieb. V jednotkových cenách sú zahrnuté všetky požiadavky podľa tejto zmluvy a jej príloh. Poskytovateľ si nebude fakturovať žiadne ďalšie poplatky, ktoré do  jednotkových cien nezahrnul.**

1. Platobné a fakturačné podmienky
2. Poskytovateľ nemá nárok na uhradenie preddavku.
3. Predmet plnenia zmluvy bude uhrádzaný bezhotovostným prevodom na základe faktúry vystavenej v súlade s čiastkovou zmluvou / objednávkou.
4. Faktúry bude poskytovateľ vystavovať a predkladať na úhradu podľa čiastkových zmlúv / objednávok jednotlivým súčastiam objednávateľa, uvedeným v prílohe č. 2, po riadnom poskytnutí služby v súlade so zmluvou.
5. Faktúra musí obsahovať náležitosti podľa zákona č. 222/2004 Z. z. o dani z pridanej hodnoty v znení neskorších predpisov. Neoddeliteľnou súčasťou faktúry bude originál preberacieho protokolu.
6. V prípade, že faktúra nebude obsahovať požadované náležitosti, objednávateľ je oprávnený faktúru vrátiť v lehote splatnosti, pričom doručením faktúry s vyššie uvedenými náležitosťami začína plynúť nová lehota splatnosti.
7. Lehota splatnosti faktúry je 30 dní odo dňa prevzatia faktúry bez nedostatkov príslušnou súčasťou objednávateľa.
8. Miesto a lehota poskytovania predmetu zmluvy
9. Miestami poskytovania predmetu zmluvy sú súčastí objednávateľa uvedené v prílohe č. 2.
10. Konkrétne miesto poskytovania predmetu zmluvy bude spresnené v čiastkovej zmluve/ objednávke.
11. Podmienky preberania predmetu plnenia zmluvy
12. Poskytovateľ je povinný zabezpečiť pre objednávateľa výkon služieb podľa tejto zmluvy v dohodnutom rozsahu, cene v zmysle čiastkovej zmluvy/objednávky predloženej súčasťou objednávateľa podľa prílohy č. 2 a v dohodnutom termíne.
13. Za poskytovateľa je za riadne odovzdanie predmetu plnenia zmluvy zodpovedná osoba oprávnená konať vo veciach realizácie zmluvy podľa Článku I. tejto zmluvy, pokiaľ nie je v čiastkovej zmluve, resp. v objednávke uvedené inak.
14. Predmet plnenia zmluvy sa považuje za dodaný po podpísaní preberacieho protokolu s uvedením množstva a druhu dodaných výstupov tlačiarenských a grafických služieb, konečnou cenou, dátumom, pečiatkou a podpisom zodpovednej osoby objednávateľa a poskytovateľa.
15. Objednávateľ je oprávnený odmietnuť dodanie predmetu čiastkovej zmluvy, resp. objednávky v prípade:

4.1. ak tento bol dodaný po lehote na dodanie, alebo

4.2. ak má viditeľné vady (najmä poškodené obaly, publikácie, a.i....), alebo

4.3. ak nebolo dodržané zmluvne dohodnuté množstvo a druh výstupov.

1. V takomto prípade sa bude postupovať, akoby predmet plnenia zmluvy ani nebol dodaný.
2. Autorské práva
3. Ak v rámci plnenia zmluvy poskytovateľom bude vytvorené dielo ako hmotne zachytený výsledok inej činnosti, poskytovateľ nie je oprávnený poskytnúť výsledok činnosti, ktorý predstavuje dielo, tretím osobám a sám ho používať bez súhlasu objednávateľa. Súčasne s odovzdaním diela poskytovateľ postupuje na objednávateľa právo výkonu majetkových práv autora, pričom sa súhlas autora diela na tento účel považuje za daný. Takto udelená licencia na dielo je výhradná, udelená v neobmedzenom časovom, miestnom a vecnom rozsahu odo dňa jeho prebratia objednávateľom a udelenie licencie je bezodplatné. Toto právo (licencia) zostáva objednávateľovi aj po zániku / zrušení tejto zmluvy.
4. Zodpovednosť za vady a škody
5. Objednávateľ má právo kontrolovať množstvo a kvalitu dodaných výstupov / výtlačkov. V prípade, že objednávateľ zistí nedostatky resp. rozpor s vopred dohodnutými požiadavkami, je oprávnený požiadať poskytovateľa o ich odstránenie. Poskytovateľ sa zaväzuje v prípade opodstatnenosti požiadavky objednávateľa tieto nedostatky bezodkladne odstrániť.
6. Zmluvné pokuty a úroky z omeškania
7. Neuhradením faktúry v stanovenej lehote podľa čl. 5 vzniká poskytovateľovi nárok požadovať úrok z omeškania v zákonnej výške z neuhradenej fakturovanej čiastky za každý deň omeškania.
8. V prípade nedodržania dohodnutej lehoty poskytnutia služieb má objednávateľ právo uplatniť si u poskytovateľa zmluvnú pokutu vo výške 1 % z ceny predmetu čiastkovej zmluvy / objednávky za každý deň omeškania.
9. Zaplatením zmluvnej pokuty nie je dotknuté právo objednávateľa na náhradu škody.
10. Zaplatenie zmluvnej pokuty nezbavuje zmluvné strany plniť ich povinnosti, ktoré sú predmetom zmluvy.
11. Doba trvania zmluvy a právo odstúpenia od zmluvy
12. Zmluva je uzavretá na dobu určitú, na dva (2) roky od nadobudnutia jej účinnosti, resp. do vyčerpania finančného limitu, podľa toho, čo nastane skôr.
13. Táto zmluva môže byť ukončená aj z nasledovných dôvodov:
    1. odstúpením od zmluvy,
    2. dňom straty oprávnenia poskytovateľa k výkonu činnosti, ktorá je potrebná pre realizáciu predmetu zmluvy, bez potreby uskutočnenia akéhokoľvek úkonu zo strany zmluvných strán,
    3. písomnou dohodou zmluvných strán,
    4. dňom vyhlásenia konkurzu alebo likvidácie na poskytovateľa, bez potreby uskutočnenia akéhokoľvek úkonu zo strany zmluvných strán.
14. Každá zo zmluvných strán je oprávnená odstúpiť od zmluvy pri podstatnom porušení zmluvnej povinnosti druhou zmluvnou stranou alebo keď sa pre druhú zmluvnú stranu stalo splnenie podstatných zmluvných povinností úplne nemožným.
15. Za podstatné porušenie sa na účely tejto zmluvy považuje najmä:
16. omeškanie poskytovateľa s poskytnutím predmetu zmluvy oproti dohodnutému termínu plnenia o viac ako 5 dní, okrem prípadov, ktorý by omeškanie objektívne ospravedlňoval (vyššia moc), ak nebude dohodnuté inak,
17. ak bude cena fakturovaná v rozpore s platobnými podmienkami dohodnutými v tejto zmluve,
18. ak poskytovateľ poskytne objednávateľovi plnenie vo vážnom rozpore s predmetom zmluvy,
19. ak je objednávateľ v omeškaní so zaplatením faktúry o viac ako 40 kalendárnych dní.
20. Ak zmluvná strana odstupuje od zmluvy, potom je povinná túto skutočnosť oznámiť druhej zmluvnej strane písomne. Takéto oznámenie musí označovať okolnosť resp. dôvod, pre ktorý zmluvná strana odstupuje od zmluvy a presnú citáciu ustanovenia zmluvy alebo právneho predpisu, ktorý ju k odstúpeniu oprávňuje. Bez týchto náležitostí je odstúpenie neplatné, ibaže právo odstúpiť od zmluvy vyplýva priamo zo zákona. Oznámenie o odstúpení od zmluvy môže obsahovať prehlásenie, že zmluvná strana odstupuje od zmluvy až okamihom márneho uplynutia lehoty stanovenej k odstráneniu porušenia, ktoré je dôvodom odstúpenia, ak je to vzhľadom k povahe porušenia povinnosti možné.
21. V prípade odstúpenia od zmluvy je toto odstúpenie účinné doručením písomného oznámenia o odstúpení druhej zmluvnej strane, ak z obsahu odstúpenia nevyplýva neskorší účinok odstúpenia. Za riadne doručenie oznámenia o odstúpení od zmluvy sa považuje jeho doručenie prostredníctvom poskytovateľa poštovných služieb alebo kuriéra druhej zmluvnej strane. V prípade pochybností sa má za to, že je odstúpenie doručené tretí deň po jeho odoslaní. Doručuje sa zásadne na poslednú známu adresu zmluvnej strany.
22. Odstúpením od zmluvy nezaniká nárok oprávnenej strany na zaplatenie zmluvných pokút a na náhradu vzniknutej škody.
23. Zmluvné strany nie sú zodpovedné za čiastočné alebo úplné neplnenie zmluvných záväzkov následkom pôsobenia vyššej moci v zmysle § 374 Obchodného zákonníka.
24. Zmluvná strana ovplyvnená vyššou mocou je povinná druhú zmluvnú stranu upovedomiť písomne o začatí a ukončení pôsobenia vyššej moci bezodkladne, najneskôr však do 15 dní od začatia jej pôsobenia. Ak by tak zmluvná strana neurobila, nemôže sa zmluvná strana účinne dovolávať pôsobenia vyššej moci.
25. Využitie subdodávateľov a zápis do registra partnerov verejného sektora
26. Ak poskytovateľ pri plnení zmluvy využije kapacity subdodávateľa/ľov, ktorí sú známi, uvedie podiel plnenia zo zmluvy, ktorý má v úmysle zabezpečiť subdodávateľom na vlastné riziko a zodpovednosť, spolu s uvedením identifikačných údajov subdodávateľa, v rozsahu meno a priezvisko, obchodné meno alebo názov, adresa pobytu alebo sídlo, identifikačné číslo alebo dátum narodenia, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia, funkcia.

|  |  |  |  |  |
| --- | --- | --- | --- | --- |
| **Obchodné meno subdodávateľa** | **Adresa sídla subdodávateľa** | **IČO** | **Podiel plnenia**  **v %** | **Meno a priezvisko osoby oprávnenej konať za subdodávateľa, adresa pobytu, dátum narodenia, funkcia** |
| \* |  |  |  |  |

*\*(pozn. vyplní len úspešný uchádzač pred podpisom zmluvy, doplní počet riadkov podľa potreby)*

1. Poskytovateľ je povinný oznámiť objednávateľovi akúkoľvek zmenu údajov o subdodávateľoch.
2. Pravidlá pre zmenu subdodávateľov a povinnosť poskytovateľa oznámiť zmenu subdodávateľa:
3. Poskytovateľ je povinný objednávateľovi predložiť písomné oznámenie o zmene subdodávateľa, ktoré bude obsahovať minimálne: podiel zákazky, ktorý má poskytovateľ v úmysle zadať subdodávateľovi, meno a priezvisko, obchodné meno alebo názov, adresa pobytu alebo sídlo, identifikačné číslo alebo dátum narodenia, ak nebolo pridelené identifikačné číslo, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Navrhovaný subdodávateľ' musí spĺňať príslušné podmienky stanovené zákonom o verejnom obstarávaní.
4. Zmena subdodávateľa podlieha písomnému schváleniu objednávateľom.
5. Predávajúci vyhlasuje, že vzhľadom na finančné plnenie z tejto zmluvy si je vedomý skutočnosti, že sa považuje za partnera verejného sektora v zmysle ustanovenia § 2 zákona č. 315/2016 Z.z. o registri partnerov verejného sektora a o zmene a doplnení niektorých zákonov (ďalej len „ZoRPVS“), a je súčasne zapísaný v registri partnerov verejného sektora (ďalej len „register“), ktorého správcom a prevádzkovateľom je Ministerstvo spravodlivosti Slovenskej republiky.
6. Dodávateľ podpisom zmluvy vyhlasuje, že v čase uzatvorenia zmluvy je zapísaný v registri partnerov verejného sektora v súlade so zákonom č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon č. 315/2016 Z. z.“), ak sa ho povinnosť zápisu do registra partnerov verejného sektora týka. Dodávateľ zároveň vyhlasuje, že jeho konečný užívateľ výhod, zapísaný v registri partnerov verejného sektora nie je verejný funkcionár, definovaný v §11, ods.1, písm. c), body 1-13 ZVO. Dodávateľ uvedené vyhlasuje aj za svojich prípadných subdodávateľov.
7. Záverečné ustanovenia
8. Pokiaľ v tejto zmluve nebolo dohodnuté inak, riadia sa právne vzťahy medzi zmluvnými stranami ustanoveniami Obchodného zákonníka a ostatnými právnymi predpismi platnými v Slovenskej republike.
9. Zmluvné strany sa zaväzujú riešiť prípadné spory vyplývajúce z tejto zmluvy formou zmieru, a to prostredníctvom poverených zástupcov. V prípade, že sa spor nevyrieši zmierom, ktorákoľvek zo zmluvných strán je oprávnená predložiť spor na rozhodnutie príslušnému súdu.
10. Zmluvu je možné zmeniť len v súlade so zákonom o verejnom obstarávaní písomnými dodatkami potvrdenými obidvomi zmluvnými stranami.
11. Zmluva je vyhotovená v troch 3 rovnopisoch, z ktorých po podpísaní obdrží poskytovateľ dva (2) a objednávateľ jeden (1) rovnopis.
12. Zmluva nadobúda platnosť dňom jej podpisu oboma zmluvnými stranami a účinnosť nadobúda dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky. Poskytovateľ týmto prehlasuje, že súhlasí so zverejnením tejto zmluvy s prílohami v celom rozsahu v Centrálnom registri zmlúv.
13. Zmluvné strany prehlasujú, že zmluvu uzavreli slobodne a vážne, pričom zmluva nebola uzatvorená v tiesni, ani za nápadne nevýhodných podmienok, ale tak, aby v budúcnosti medzi nimi nedochádzalo k sporom. Zmluvné strany si zmluvu prečítali, jej obsahu porozumeli a na znak súhlasu ju vlastnoručne podpísali.
14. Prílohy

Príloha č. 1 – Bližšia špecifikácia a Cenová ponuka položiek

Príloha č. 2 – Fakulty a ďalšie súčasti UK

Za Objednávateľa: Za Poskytovateľa:

V Bratislave, dňa .......................... V ............................, dňa ........................

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ing. Ingrid Kútna Želonková, PhD.

kvestorka UK konateľ